సంపూర్ణ ప్రేమాయణం

సంపూర్ణ ప్రేమాయణం 1983 లో వచ్చిన కామెడీ చిత్రం, శ్రీ రాజ్యలక్ష్మి ఆర్ట్ పిక్చర్స్ బ్యానర్‌లో మిడ్డే రామారావు నిర్మించగా, ఎన్ బి చక్రవర్తి దర్శకత్వం వహించాడు. ఇందులో శోభన్ బాబు, జయ ప్రద ప్రధాన పాత్రల్లో నటించారు. చక్రవర్తి సంగీతం సమకూర్చాడు. ఈ చిత్రం వాణిజ్యపరంగా విజయవంతమైంది.

 కథ 
జగపతిరావు (సత్యనారాయణ) కు తన కుమార్తె ప్రేమ (జయ ప్రద) అంటే ఎంతో ప్రేమ. అతడి ప్రేమా బస్ ట్రాన్స్పోర్ట్ కంపెనీలో వేణు (శోబన్ బాబు) బస్ కండక్టర్ గా పనిచేస్తూంటాడు. దయానందం (నూతన్ ప్రసాద్) జగపతిరావు వద్ద మేనేజరు. అతడు జగపతిరావును బ్లాక్ మెయిల్ చేస్తూంటాడు. ప్రేమతో తన కుమారుడు ప్రసాద్ (రాజేంద్ర ప్రసాద్) కు పెళ్ళి చెయ్యాలని ప్రయత్నిస్తూంటాడు. ఓసారి ప్రసాద్ ప్రయాణికులతో అసభ్యంగా ప్రవర్తించినందుకు వేణు అతన్ని చెంపదెబ్బ కొడతాడు. దయానందం వేణుపై తప్పుడు ఆరోపణలు చేసి అతనిని పని నుండి తొలగిస్తాడు. వేణు చెల్లెలు ఒక వ్యాధితో బాధపడుతూంటుంది. ఆమె చికిత్స కోసం అతడికి డబ్బు బాగా అవసరం. ఇంతలో, గోపాలరావు (రావు గోపాలరావు) అతని వద్దకు వచ్చి, అతడి సోదరి చికిత్సకు అవసరమైన మొత్తాన్ని ఇస్తానని; అందుకు ప్రతిఫలంగా అతను ప్రేమను ప్రేమిస్తున్నట్లుగా నాటకమాడి ఆమెను మోసం చేయ్యాలనీ వేణుకు చెప్తాడు. తద్వారా గతంలో తన చెల్లెలిని మోసం చేసిన జగపతిరావుపై అతని పగ తీరుతుంది. మొదట్లో, వేణు అంగీకరించనప్పటికీ, తన తల్లి పార్వతమ్మను (అన్నపూర్ణ) చంపినది జగపతిరావే అని భావించి తన పగ కూడా తీరుతుందని అతడు ఆ ప్రతిపాదనకు అంగీకరిస్తాడు. ఆ తరువాత, గోపాలరావు వేణుకు ప్రేమ పాఠాలు చెప్పి, ప్రేమను తన ప్రేమలో పడవేసుకుంటాడు.

ఒక రోజు గోపాలరావు జగపతిరావు ఇంటికి వెళ్ళి, అతడికి తన మొత్తం ప్రణాళికను వెల్లడిస్తాడు. అప్పుడు, ప్రేమ మరెవరో కాదు గోపాలరావు సోదరి కూతురేననే ఆశ్చర్యకరమైన సంగతి అతడికి తెలుస్తుంది. గోపాలరావు తన ప్రణాళికను ఆపడానికి వేగంగా అడుగులు వేస్తాడు. అతను వేణు ప్రేమల దగ్గరకు వెళ్ళేసరికి, వారు లైంగికంగా ఒకటైనట్లు వేణు నాటకం ఆడతాడు. ప్రేమను పెళ్ళి చేసుకోవాలని గోపాలరావు వేణును అభ్యర్థిస్తాడు. కాని జగపతిరావుపై ప్రతీకారం తీర్చుకోవాలనే కోరిక కారణంగా అతను నిరాకరిస్తాడు. ప్రేమ తన తండ్రిని నిజం చెప్పమని బలవంతం చేసినప్పుడు, అసలు దోషి దయానందం అని, అతడు తనను అందులో ఇరికించాడనీ చెబుతాడు. చివరికి, వేణు, గోపాలరావు, జగపతిరావులు ఏకమై దయానందాన్ని జైలుకు పంపుతారు. వేణు ప్రేమల పెళ్ళితో సినిమా ముగుస్తుంది.

 తారాగణం 

 శోభన్ బాబు -వేణు
 జయప్రద - ప్రేమ
 రావు గోపాలరావు - గోపాలరావు
 సత్యనారాయణ - జగపతిరావు
 నూతన్ ప్రసాద్ - దయానందం
 రాజేంద్రప్రసాద్ -  ప్రసాద్
 సుత్తి వీరభద్రరావు - భద్రం
 సుత్తివేలు - అబ్బారావు
 నర్రా వెంకటేశ్వర రావు - జోషి
 హేమసుందర్ - రామయ్య
 కె.కె.శర్మ
 టెలిఫోన్ సత్యనారాయణ - చెకింగ్ ఇన్స్పెక్టర్
 చిడతల అప్పారావు - అప్పారావు
 అన్నపూర్ణ - పార్వతమ్మ
 సిల్క్ స్మిత - ఐటమ్ నంబర్‌

 పాటలు 
వేటూరి సుందరరామమూర్తి రాసిన పాటలకు చక్రవర్తి సంగీతం సమకూర్చాడు.
సం.పాటగాయనీ గాయకులునిడివి1"శ్రీరస్తు మధనా"ఎస్పీ బాలు, పి.సుశీల3:022"గాలీ వానా"ఎస్పీ బాలు, పి.సుశీల3:573"ఎక్కడ పడితే"ఎస్పీ బాలు, పి.సుశీల4:084"జాబిల్లి మీదా"ఎస్పీ బాలు, పి.సుశీల4:255"మెత్తగా పిల్లాడా"పి. సుశీల3:38 

 మూలాలు 

వర్గం:నవల ఆధారంగా తీసిన సినిమాలు
వర్గం:శోభన్ బాబు నటించిన సినిమాలు
వర్గం:సుత్తి వీరభద్రరావు నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:నూతన్ ప్రసాద్ నటించిన చిత్రాలు
వర్గం:సుత్తి వేలు నటించిన సినిమాలు
వర్గం:సత్యనారాయణ నటించిన చిత్రాలు
వర్గం:రావు గోపాలరావు నటించిన చిత్రాలు
వర్గం:సిల్క్ స్మిత నటించిన సినిమాలు